Batagaikan jättikraatteri kasvaa nopeasti Siperiassa

Roudan sulaessa syvenevä monttu voi paljastaa 200 000 vuotta ilmastohistoriaa.

Batagaikan kraatteri Venäjän Jakutiassa on kilometrin pituinen ja yli 80 metrin syvyinen.­

Janajoen laaksossa Siperiassa sijaitseva valtava Batagaikan kraatteri kasvaa nopeaa vauhtia, kertoo Britannian yleisradioyhtiö BBC.

Jättimäinen monttu on nyt kilometrin pituinen ja 86 metriä syvä. Viime vuoden lopussa julkaistun saksalaisen tutkimuksen mukaan vajoama on levinnyt 1980-luvulta lähtien keskimäärin kymmenen metriä vuosittain ja viime vuosina jopa 30 metriä vuodessa.